ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea actualizării devizului general și a indicatorilor tehnico-economici pentru obiectivul de investiții „Reabilitare și dotări Cămin Cultural din Satul Măguri”**

 Consiliul Local al Municipiului Lugoj;

 Având în vedere referatul Direcției investiții, finanțări – Serviciul finanțări și implementare alte programe nr. 16/116417/(RU)116418 din 21.11.2024;

 Având în vedere referatul nr. 16/116834/(RU)116835 din 22.11.2024 al Primarului Municipiului Lugoj - inițiator al proiectului de hotărâre;

 Având în vedere Proiectul de hotărâre nr. 216 din 21.11.2024 privind aprobarea actualizării devizului general și a indicatorilor tehnico-economici pentru obiectivul de investiții „Reabilitare și dotări Cămin Cultural din Satul Măguri”;

 Luând în considerare raportul de specialitate nr. 16/117087/(RU)117088 din 22.11.2024 întocmit de Direcția investiții, finanțări – Serviciul finanțări și implementare alte programe;

 Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Ținând cont de adresa nr. 16/100542/(RU)100543 din 10.10.2024 a Direcției investiții, finanțări – Serviciul finanțări și implementare alte proiecte;

 Ținând cont de Hotărârea Consiliului Local nr. 210 din 28.10.2021 privind aprobarea documentaţiei tehnice şi indicatorii tehnico-economici pentru obiectivul de investiţii ,,Reabilitare și dotări Căminul Cultural din satul Măguri - DALI”, modificată;

 Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, modificată;

 În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

 În conformitate cu art. 129 alin. (2) lit. b) și alin. (4) lit. d) și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă actualizarea devizului general și a indicatorilor tehnico-economici pentru obiectivul de investiții „Reabilitare și dotări Cămin Cultural din Satul Măguri”, conform anexelor nr. 1 și nr. 2, parte integrantă din prezenta hotărâre.

 **Art.2. -** Îndeplinirea prevederilor prezentei hotărâri se încredinţează Serviciului finanțări și implementare alte programe.

 **Art.3.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

 - Direcției management financiar;

 - Direcției investiții, finanțări;

 - Serviciului finanțări și implementare alte programe;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 203 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |